《徐制参挽歌》
宋代·王柏

北风高兮岁律将残，望东陇兮目断旌丹。
有美君子兮擥众芳而自饰，直哉惟清兮不亢不激。
郁十五年之朝望兮，仅彯缨於列院。
参幙府以自诡兮，乃劬劬而忘倦。
宜表世而厉俗兮，曷止於斯。
灵辰不留兮，祖奠载期。
薤歌之一章兮，孰不孔悲。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。